bse1
బ్రిటన్‌ ఎన్నికలు, యూరోపియన్‌ బ్యాంకు సమీక్ష
ముంబయి, జూన్‌ 9: బెంచ్‌మార్క్‌స్టాక్‌ సూచీలు స్వల్పంగా దిగువస్థాయిలో ముగిసాయి. అంతర్జాతీ యంగా చోటుచేసుకున్న పరిణామాలు, బ్రిటన్‌ అధ్యక్ష ఎన్నికలు, యూరోపియన్‌ సెంట్రల్‌ బ్యాంకు విధాన సమీక్ష నిర్ణయాలు, అమెరికా ఎఫ్‌బిఐ మాజీ డైరెక్టర్‌ జేమ్స్‌ కామీపై వచ్చిన విమర్శలు వంటివి కొంత కీలకం అయ్యాయి. అయితే నష్టాలు కొంత మేర కట్టడి అయ్యాయి. ఆర్‌బిఐతన ద్వైమాసిక ద్రవ్యవసమీక్షలో నిర్ణయాలను వెల్లడించడంతో కొంతమేర ఆర్‌బిఐ సాత్విక ధోరణి అవలంభిస్తుం దన్న అంచనాలు పెరిగాయి.
రెపోరేట్లు 6.25 శాతంవద్దనే కొనసాగించి మార్కెట్‌ నిపుణుల అంచ నాలను ఆర్‌బిఐ నిజంచేసింది. బిఎస్‌ఇ సెన్సెక్స్‌ గురువారం 58పాయింట్ల దిగువన 31,213 పాయింట్ల వద్ద నిలిచింది. ఎన్‌ఎస్‌ఇ నిఫ్టీ కూడా 16 పాయింట్ల దిగువన 9647 పాయింట్లవద్ద స్థిర పడింది. బిఎస్‌ఇ మిడ్‌క్యాప్‌, స్మాల్‌క్యాప్‌ సూచీలు 0.2శాతం, 0.3శాతం వద్ద నిలిచాయి. మార్కెట్లు ఎక్కువగా బ్రిటన్‌ ఎన్నికలు, ఇసిబి సమావేశం అంశాలపై దృష్టిసారించాయని, ఇన్వెస్టర్లు కూడా అదే దిశగా ఉన్నట్లు జియోజిత్‌ ఫైనాన్షియల్‌ సేవల సంస్థ ముఖ్య వ్యూహకర్త ఆనంద్‌జేమ్స్‌ వెల్లడిం చారు. జిఎస్‌టి అమలువల్ల వచ్చే పరిస్థితులపై కూడా మదింపు చేసుకుంటున్నట్లు ఆయన తెలి పారు. ఫార్మారంగసూచి మాత్రం అన్నిసూచీలకంటే ముందు నిలిచింది. డా.రెడ్డీస్‌, సన్‌ఫార్మా, సిప్లా వంటి కంపెనీలు 2-4శాతం పెరిగాయి. బిఎస్‌ఇ ఐటి సూచీ అతిపెద్ద నష్టం చవిచూసి 1.5శాతం దిగజారింది. టిసిఎస్‌ 3.5శాతం దిగజారింది. రిలయన్స్‌ కమ్యూనికేషన్స్‌ కూడా 3శాతం దిగ జారింది.
మూడీస్‌, ఫిట్జ్‌ రేటింగ్‌ సంస్థల అంచ నాలకు అనుగుణంగా షేర్లు కదిలాయి. వారంలో కనిష్టస్థాయి 2.8శాతాన్ని నమోదుచేసాయి. పెట్రో నెట్‌ ఎల్‌ఎన్‌జి 4.3శాతం దిగజారింది. జిడిఎఫ్‌ ఇంటర్నేషనల్‌ తన మొత్తం పదిశాతం వాటా 75 మిలియన్ల షేర్లను విక్రయించిందన్న వార్తలు వెలువడ్డాయి. 3.3శాతం స్టాక్‌ దిగువన ముగి సింది. ఆసియామార్కెట్లు గురువారం అంతర్జా తీయ సంఘటనల ఆధారంగా నడిచాయి. ఆసియా పసిఫిక్‌షేర్లు జపాన్‌ బైట ప్రాంతంలో స్వల్పమార్పులు చోటుచేసుకున్నాయి. చైనా వాణి జ్యగణాంకాలతో స్వల్పంగా పెరిగితే జపాన్‌నిక్కీ మాత్రం 0.4శాతం దిగజారింది. యూరోపియన్‌ షేర్లుస్థిరంగానడిచాయి. యూరోపియన్‌ సెంట్రల్‌ బ్యాంకు సమీక్ష, బ్రిటన్‌ ఎన్నికలు వంటివి కీల కంగా నిలిచాయి. యూరోస్టాక్స్‌ 600 సూచి 0.15శాతం పెరిగింది. ఆర్థికరంగషేర్లు పటిష్టం అయితే టెలికాం రంగషేర్లు నీరసించాయి. బ్రిటన్‌ బ్లూచిప్‌ ఎఫ్‌టిఎస్‌ఇ సూచి నిలకడగా కొనసాగింది.